Muklovský metlobal

::*Tento článok je o medzinárodne hranom genderovo-zmiešanom kontaktnom športe. Pre fiktívny šport hraný v Harrym Potterovi pozri [[Metlobal]].*

náhľad|Zápas muklovského metlobalu

**Metlobal**, alebo **muggle quidditch**, je šport v ktorom proti sebe hrajú dva tímy, každý so siedmimi hráčmi na metlách, na ihrisku veľkosti a tvaru hokejového ihriska.

Metlobal je založený na fiktívnej hre rovnakého mena vymysleného autorkou J.K. Rowlingovou, ktorý sa po prvý krát objavil v knižnej sérií o Harry Potterovi. Hra je tiež obyčajne známa ako muklovský metlobal (*muggle quidditch*) aby ju ľudia odlíšili od fiktívnej hry (ktorá zahŕňa magické prvky, ako sú lietajúce metly a začarované lopty); V Harry Potter vesmíre je „mukel“ človek, ktorý nie je schopný čarovať. Ihrisko je oválneho tvaru s tromi obručami v rôznych výškach na oboch stranách ihriska. Cieľom hry je skórovať čo najviac gólov cez obruče a nahrať tak viacej bodov ako druhý tím do chytenia zlatej strely - *golden snitch*, kedy sa končí zápas.

Tento šport vznikol v roku 2005, a preto je ešte celkom mladý a rozvíja sa. Metlobal sa však hrá po celom svete a aktívne rastie. Na Slovensku je 1 športový tím venujúci sa metlobalu - Pressburg Phantoms v Bratislave (kde história slovenského metlobalu začala). Slovensko reprezentuje na medzinárodnej úrovni národný tím Slovakia - zložený z hráčov Pressburg Phantoms,  a Slovákov pôsobiacich v zahraničných tímoch. Pravidlá športu upravuje Medzinárodná metlobalová associácia (*International Quidditch Association*, skrátene IQA), pričom na podujatia dohliada ona alebo miestna národná metlobalová asociácia. Na Slovensku dohliada na metlobalové tímy Slovenská Quidditch Asociácia (SQA).

## Pravidlá metlobalu
*Upozornenie: Metlobalová terminológia uprednostňuje anglické názvoslovie pred miestnymi knižnými prekladmi vzhľadom k tomu, že je to medzinárodne hraný šport. V strednej Európe sa metlobal začal rozvíjať iba nedávno - má menši počet tímov, preto tu bývajú častejšie zápasy medzi tímami zo susedných krajín a teda anglické názvoslovie je preto zaužívanejšie.*

Metlobal sa riadi pravidlami, ktoré upravuje IQA.

### Ihrisko a vybavenie
**Ihrisko**

Ihrisko sa delí na dve časti: Hráčsku časť a hernú časť. Hráčska časť je obdĺžnikového tvaru rozmerov 44 x 77 m. V hráčskej časti sa môžu počas zápasu nachádzať iba hráči hrajúcich tímov spolu s ich trénermi a iným pomocným personálom daných tímov a rozhodcovia. V hráčskej časti sa nachádzajú tímové lavičky, stôl pre časomieru a výsledkovú tabuľu a trestné lavice. Herná časť je pilulovitého tvaru (podobná ihrisku ľadového hokeja), ktorá sa delí na tri časti: dve keeper zóny (každá začína na mieste, kde sa začína ihrisko stáčať) a stredovú časť. Herná časť má rozmery 33 x 55 m, pričom vzdialenosť začiatku keeper zónu od stredu ihriska ja 11 m a dĺžka začiatočnej čiary je 33 m. Za touto čiarou sa ihrisko zužuje v tvare polkruhu s polomerom 16,5 m.

#### Metly
Najviac ikonická súčasť metlobalu je metla. Slúži ako hendikep pre hráčov, ktorí z nej nesmú počas celého zápasu zísť. Jedná sa o krátku metlu (vzhľadom pripomínajúcu metly z Harry Potter filmov, pozri metly *Alivan's* využívané hlavne na amerických metlobalových zápasoch) alebo PVC rúrku dlhú približne 1 meter so zaoblenými alebo mäkčenými koncami. Na zápasoch a turnajoch sú usporiadatelia povinní zabezpečiť jednotné metly pre oba tímy. V Európe prevládajú PVC rúrky, pričom v súčasnosti možno zakúpiť i profesionálne metly, *hoopy* a metlobalové vybavenie (*Petersons*, *Blue Hawks*).alt=3x bludger a 1 quaffle pripravené na "Brooms up!" pred začiatkom zápasu.|náhľad|Metlobalové lopty zoradené na stredovej čiare na začiatku hry

#### Hoopy
V každom bránkovisku sa nachádzajú 3 obruče vo výške 0,91 m, 1,83 m a 1,37 m, ktoré sú od seba vzdialené 2,34 m. Gól možno prehodiť spredu ale aj zozadu *hoopu* a skórovať tak 10 bodov. Výška *hoopu* nehraje pri skórovaní žiadnu rolu - všetky majú rovnakú hodnotu 10 bodov.

#### Lopty
V hre úraduje 5 lôpt: 
* 1x *quaffle* (prehadzovačka) - jemne vyfučaná volejbalová lopta určená na skórovanie, ktorou sa ale aj možno brániť pred bludgermi
* 3x *bludger* (dorážačka)- dodgeballové lopty určené na vybíjanie hráčov alebo na vyhnutie sa inému bludgeru
* 1x *golden snitch* (zlatá strela) - tenisová loptička v „ponožke“ pripnutá suchým zipsom na šortky žlto odetého nestranného *snitch runnera* (nosiča zlatej strely). *Golden snitch* sa vypúšťa v 17. minúte zápasu. Chytením *golden snitch* sa končí zápas a tím si za jej chytenie pripíše 150 bodov. Pokiaľ chytenie *golden snitch* vyústi do remízy, hra končí po 5 minútovom predĺžení alebo druhým získaním *golden snitch*.

### Pozície
Tím tvoria 7 hráči na ihrisku (max. 21 spolu s hráčmi na striedačke). Jednotlivé hráčske pozície sú odlíšené farebnými čelenkami. Na ihrisku môže mať tím max. 4 hráčov rovnakého pohlavia vrátane *seekera*. Hráč smie hrať iba s loptou určenou jeho pozícií a nesmie zísť z metly. Ak zíde z metly alebo ho vybije *bludger*, musí pustiť loptu, zísť z metly a dotknúť sa *hoopu* vo svojom bránkovisku. Až potom môže nasadnúť na metlu späť do hry.

Tím tvorí:
* 3x *chaser* (triafač) - hráč s bielou čelenkou, ktorého úlohou je skórovať góly pomocou *quaffle*
* 2x *beater* (odrážač) - hráč s čiernou čelenkou, ktorého úlohou je vybíjať súperových hráčov a tak brániť *hoopy* a spoluhráčov alebo posilniť útok
* 1x *keeper* (strážca) - hráč so zelenou čelenkou, ktorého úlohou je rozohrať hru a brániť obruče. Je to jediný hráč, ktorý môže brániť rukami skrz *hoopy* a ktorého nemožno vybíjať v jeho bránkovisku
* 1x *seeker* (stíhač) - hráč so žltou čelenkou, ktorého úlohou je zmocniť sa *golden snitch* a ukončiť tak zápas. *Seeker* nastupuje až v 18. minúte zápasu
Hráči môžu počas hry meniť svoje pozície, musia tak však spraviť na striedačke. *Keeper* musí zostať na ihrisku - pokiaľ je vylúčený, posúva svoju pozíciu (a zelenú čelenku) inému hráčovi na ihrisku.

### Priebeh hry
Každý hráč vykonáva počas hry svoju pozíciu a hraje iba s loptou prislúchajúcou jeho pozícií (v opačnom prípade sa jedná o faul). V úvode zápasu sú rozmiestnené na stredovej čiare 3 *bludgeri* a 1 *quaffle* a na štartovacích čiarach čaká 6 hráčov z každého tímu (*seeker* nastupuje až v 18. minúte) na odštartovanie zápasu povelom „Brooms up!“ („Na metly!“). Počas zápasu sa môže divák sústrediť na viacero herných situácií v závislosti od toho, ktorú loptu sleduje. Z tohto dôvodu má metlobal vysoký počet rozhodcov - minimálne 1 hlavného rozhodcu a 2 pomocných rozhodcov, ktorý sledujú fauly a vybíjanie hráčov, 2 rozhodcov strážiacich góly a 1 rozhodcu sledujúceho chytenie *golden snitch*.

#### Quaffle game
Úlohou *chaserov* je prehodiť cez *hoopy* *quaffle* (prehadzovačku). Hráča s *quafflom* možno stiahnuť na zem, vytlačiť ho z cesty alebo inak obrať o *quaffle*. *Keeper* môže ako jediný hráč brániť skórovaniu skrz obruče. Po získaní *quafflu* vo svojom bránkovisku nemožno *keepera* o loptu obrať, kým hru nerozohrá alebo pokým neopustí *keeper zónu* (bránkovisko), v ktorej ho nemožno vybiť. *Keeper* musí zostať na ihrisku stále - v prípade, že bol vylúčený, posúva svoju pozíciu (a čelenku) niektorému z hráčov na ihrisku.

#### Bludger game
náhľad|Chytanie ''golden snitch''Úlohou *beaterov* je vybiť protihráčov *bludgerom*. Ak *chaser* odrazí *bludger* *quafflom*, nie je vybitý. V hre sú 3 *bludgeri*, pričom jeden tím sa môže zmocniť naraz iba 2. Ak *beater* tímu, ktorí momentálne nemá v rukách žiaden *bludger*, beží po *bludger* so zdvihnutou rukou, je dočasne nevybiteľný, kým sa nezmocní bludgeru.

#### Snitch game
Úlohou *seekera* je zmocniť sa *golden snitch*, ktorú má na sebe pripevnenú *snitch runner*, získať tak 30 bodov a skončiť zápas. *Snitch* sa vypúšťa na ihrisko po 17. min. zápasu, *seekeri* po 18. *Seekeri* sa smú dotknúť iba *snitchu*, *snitch runner* sa môže chyteniu brániť, časom mu ale môžu pribúdať hendikepy (ako napríklad obmedzenie bránenia sa na bránenie iba jednou rukou alebo obmedzenie pola pre *snitch*). Pokiaľ *snitch runner* spadne, *seekeri* musia počkať až sa znovu postaví.

### Penalizácie
Pri udeľovaní kariet alebo úrazoch prerušuje rozhodca hru pískaním a povelom „Brooms down!“ („Metly dole!“). Počas *Brooms down* musia hráči položiť metlu na miesto, kde sa nachádzali počas prerušenia hry. Pokiaľ prerušenie trvá dlhšie, môžu opustiť miesto (metla ale musí zostať na mieste).

Hráči musia hrať iba s povoleným vybavením - zakázané sú zlomené metly, kopačky s ostrými štuplami a bandáže či iné zdravotné podpory, ktoré nie sú mäkké ale pevné a tvrdé (vybavenie prechádza pred zápasom tzv. kontrole „klopaním“.)
* *Back to hoops, blue card*: Pri ľahkých fauloch môže rozhodca poslať hráča späť k *hoopom* akoby bol vybitý - v tomto prípade sa hra neprerušuje. Hráč, ktorý získa modrú kartu je na 1 min. vylúčený zo zápasu alebo pokým súper neskóruje. Modrá karta sa dáva prevažne za technické fauly, ich počet sa neráta. Pri všetkých kartách platí, že nemožno vylúčiť z hry *keepera* - namiesto neho sa penalizuje jeho spoluhráč.
* *Yellow card*: Hráč, ktorý získa žltú kartu je na 1 min. vylúčený zo zápasu alebo pokým súper neskóruje. Po dvoch žltých kartách nasleduje červená karta. Udeľuje sa: ak tím prekročí počet hráčov, hráč drží nesprávnu loptu, hráč mení polohu počas prerušenia hry, pri úmyselnom hraní po zásahu *bludgerom*, pri nedovolenom bránení (útočenie odzadu, útočenie pod kolená alebo nad krk).
* *Red card, vylúčenie*: Hráč, ktorý získa červenú kartu je na 2 min. vylúčený zo zápasu alebo pokým súper neskóruje. Udeľuje sa: ak hráč hrá vedome so zlomenou metlou, opakovane hrá s ilegálnym vybavením, úmyselne zhodí *hoop*, pri hrubom nedovolenom bránení. Pri hrubom porušení pravidiel môže byť hráč vylúčený z celého zápasu.

## História metlobalu a jeho vzniku ako športu
Metlobal má svoje korene vo fiktívnom športe, rovnakého mena, z kníh o Harrym Potterovi. Tento šport vznikol v roku 2005 na Middlebury College v Middlebury vo Vermonte, vďaka nápadu Xandera Manshela a Alexa Benepeho, ktorý sa neskôr stal prvým metlobalovým komisárom. Metlobal sa rozrástol do vlastného samostatného a osobitného športu po niekoľkých upravených reedíciach pravidiel.
náhľad|International Quidditch Association Logo
Od vzniku športu v roku 2005 sa metlobal rozrástol do takej miery, že v roku 2007 sa uskutočnil prvý „IQA World Cup“. Tím v zakladajúcom Middlebury sa vtedy stal jedným z najlepších tímov sveta. Odvtedy každý rok až do roku 2014 bol „World Cup“ v Spojených štátoch, kde vysokoškolské a komunitné tímy súťažili o pozíciu najlepšieho tímu. Tohto svetového poháru sa však okrem USA zúčastňovala iba Kanada s 2 tímami a Austrália a Francúzsko po jednom tíme - World Cupu chýbalo početnejšie zastúpenie medzinárodnej konkurencie. V roku 2012 IQA hostila Summer Games, kde päť národov hosťovalo národné tímy. O dva roky neskôr, 19. júla 2014 IQA hostila Global Games v meste Burnaby v Kanade, kde sa zišli národné tímy a kde USA porazili Austráliu vo finále o zlatú medialu.

Napriek tomu, že muklovský metlobal má svoje korene v Spojených štátoch, čoskoro sa rozšíril na medzinárodnú úroveň cez Kanadu v roku 2009 a ďalej po celom svete s tímami začínajúcimi v Austrálii, Spojenom kráľovstve a vo Francúzsku. Postupne sa rozšíril po celej Európe a Amerike, postupne v Taliansku, Španielsku, Belgicku, Holandsku, Mexiku, Argentíne, Brazílii atď. V súčasnej dobe existujú aktívne tímy aj v Peru, Turecku, Číne, Malajzii, Singapure, Indonézií, Vietname, Južnej Kórei, Južnej Afrike, Ugande, na Novom Zélande, Filipínach, v Nórsku, Nemecku, Írsku, Švajčiarsku a zo susedných krajín v Rakúsku, Česku a Poľsku.

V roku 2015 sa založil prvý slovenský tím muklovského metlobalu Pressburg Phantoms v Bratislave a o niekoľko mesiacov Cassovia Crows v Košiciach.

V súčasnosti existujú aj upravené verzie metlobalu:
* *Corrigan Quidditch* - upravená verzia s lietajúcim tanierom namiesto *quaffle*,
* *Kidditch* - menej kontaktný metlobal pre deti,
* *Wheel-chair quidditch* - metlobal pre vozíčkarov.

## Metlobal na Slovensku
### História
Slovenský metlobal sa začal formovať na SlavCone v rámci každoročnej larpovej akcie „Víkend na Rokforte“, kde sa pravidelne hrával metlobal s rôznymi pravidlami. Po náraste pravidelných každoročných hráčov sa v roku 2015 odohral fakultný metlobalový turnaj podľa oficiálnych pravidiel IQA a konal sa tam aj metlobalový workshop pod vedením skúsenejšieho viedenského tímu Vienna Vanguards.

Následne sa na prelome mája a júna 2015 začali konať otvorené tréningy v Sade Janka Kráľa na ktorých sa sformoval prvý slovenský metlobalový tím Pressburg Phantoms (zároveň vznikla aj Slovenská Quidditch Asociácia). O niekoľko mesiacov neskôr bývalý člen Pressburg Phantoms založil v Košiciach tím Cassovia Crows. *(Väčšina tímov - s výnimkou univerzitných tímov, ktoré nesú meno univerzity - má v názve zhodné písmená - tak ako metlobalové tímy v Harry Potter knihách. Toto nepísané pravidlo sa rozhodli dodržať aj slovenské tímy.)* Slovenské tímy hrajú priateľské zápasy medzi sebou a okolím, a zúčastňujú sa zápasov a turnajov v regióne.

V roku 2016 vznikol slovenský národný metlobalový Team Slovakia. Tím je tvorený hráčmi Pressburg Phantoms, Cassovia Crows a Slovákmi pôsobiacich v zahraničných tímoch. V júli 2016 debutoval tím na World Cupe vo Frankfurte, kde vo svojom absolútne prvom zápase ako tímu, prekvapujúco zvíťazil nad favorizovanejším Írskom. Team Slovakia sa v celkovom hodnotení umiestnil na 17. mieste.

### Slovak Quidditch Association
Slovak Quidditch Association (SQA) je miestna národná metlobalová asociácia, ktorá vznikla v roku 2015. SQA zastrešuje miestne tímy a jej úlohou je podporiť rozvoj metlobalu na Slovensku.

### Tímy
#### Team Slovakia
Team Slovakia je národný metlobalový tím reprezentujúci Slovensko v metlobale na medzinárodnej úrovni. Tím je tvorený hráčmi Pressburg Phantoms, Cassovia Crows a Slovákmi pôsobiacich v zahraničných tímoch.

***Majstrovstvá sveta 2016***

V júli 2016 debutoval tím majstrovstvách sveta vo Frankfurte, kde vo svojom absolútne prvom zápase ako tímu, prekvapujúco zvíťazil nad favorizovanejším Írskom. Slovensko si zahralo svoj druhý zápas aj proti následnému majstrovi sveta - Austrálii.

Výsledky zápasov: Majstrovstvá sveta 2016

**  chytenie zlatej strely, ° nechytenie zlatej strely*

(V prípade predĺženia zápasu z dôvodu remízy sa zapisuje chytenie alebo nechytenie strely pred predĺžením a po ňom.)

***European Games 2017***

Na European Games 2017 v Osle štartoval Team Slovakia v skupine C, kde obsadil 2. miesto a celkovo sa umiestnil na 12. mieste.

Výsledky zápasov: European Games 2017

***Majstrovstvá sveta 2018***

Slováci na svojich druhých majstrovstvách sveta vo Florencii v Taliansku v roku 2018 obsadili 26. miesto. 

#### Pressburg Phantoms
Pressburg Phantoms je prvý metlobalový tím, ktorý vznikol na Slovensku. Vznikol v Bratislave v roku 2015 po niekoľkých ročníkoch fakultného metlobalového pohára v rámci larpovej akcie „Víkend na Rokforte“ na Slavcone. Tím odohral niekoľko priateľských zápasov s Cassovia Crows, ale aj s tímami z Česka, Rakúska, Nemecka, atď.

Tím funguje aj ako občianske združenie a snaží sa spropagovať metlobal ako šport na Slovensku - okrem vystúpení v rôznych médiách aj organizovaním workshopov a prednášok alebo účasťou na podujatiach ako napríklad Športujúce mesto.

Poháre a umiestnenia:
* Danube Cup 2016, Viedeň - 6. miesto (Crowtoms - spojený tím Pressburg Phantoms a Cassovia Crows)
* Slavic Cup 2017, Varšava - 3. miesto

#### Cassovia Crows
Cassovia Crows je košický metlobalový tím, ktorý vznikol na konci roka 2015. V októbri 2016 sa zúčastnili Danube Cupu vo Viedni, kde z kapacitných dôvodov turnaja vytvorili spojený tím Crowtoms (Pressburg Phantoms + Cassovia Crows) a obsadili 6. miesto.

## Referencie

## Iné projekty

Kategória:Harry Potter
Kategória:Loptové hry
Kategória:Metlobal